Diari Oficial de la Generalitat Valenciana


Sumari del DOGV 6877, del 05-10-2012 (2012/8390)

Notificació de la interlocutòria i decrets dictats en el juí d'execució de titols judicials número 1643/2011.
-------------------------------------------------------------------------------------------------------------

### Dades del document

Número de DOGV
:   6877

Data del DOGV
:   05-10-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/8390


Organisme emissor
:   Jutjat de Primera Instància Número 5 de Dénia

Tipus de document
:   Anunci

Notificació de la interlocutòria i decrets dictats en el juí d'execució de titols judicials número 1643/2011. [2012/8390]  
Assumpte civil 001643/2011  
Part demandant: Fustmader, SL.  
Part demandada: Art Relax, SL.  
Sobre: execucions en restants processos civils.  
En el juí referenciat, s'han dictat les resolucions que tenen el text que, literalment, és com segueix:  
«Interlocutòria  
Magistrada jutgessa: Marisa Fayos Bonell.  
Dénia, 19 de desembre de 2011  
  
Antecedents de fet  
Únic. Pel procurador dels tribunals, Enrique Sastre Botella en nom i representació de Fustmader, SL, s'ha presentat demanda executiva contra Art Relax, SL, en execució de decret de data 28 de febrer de 2011 dictat en monitori 1.693/2010, seguit en este Jutjat.  
  
Fonaments de dret  
Primer. Este tribunal n'ha examinat la jurisdicció, competència objectiva i territorial, i concorren en la demanda presentada els pressupostos i requisits processals exigits per la llei, i atés que el títol que s'adjunta és susceptible d'execució, de conformitat amb l'article 517 de la Llei d'Enjudiciament Civil, i en virtut del que disposa l'article 551 i concordants de la Llei d'Enjudiciament Civil, és procedent dictar-ne una orde general d'execució i despatx.  
Segon. És procedent que es despatxe execució a favor de la sol·licitant, en haver acreditat la seua condició de creditor en el títol executiu presentat, contra la part deutora.  
Tercer. En virtut del que disposa l'article 551.3 de la Llei d'Enjudiciament Civil, dictada la interlocutòria pel jutge o magistrat, el secretari judicial responsable de l'execució, en el mateix dia o el dia hàbil següent, dictarà decret amb els continguts previstos en el precepte esmentat.  
Quart. En ser determinada la quantitat reclamada, d'acord amb el que establix l'article 572 de la Llei d'Enjudiciament Civil, és procedent despatxar l'execució per les quantitats sol·licitades, sense perjuí de les posteriors liquidacions que pogueren correspondre.  
Part dispositiva  
Dispose: dictar orde general d'execució del títol indicat a favor de l'executant, Fustmader, SL, enfront d'Art Relax, SL, part executada.  
  
Es despatxa execució per import de 28.621,66 euros en concepte de principal i interessos ordinaris i moratoris vençuts, més uns altres 6.586,49 euros que es fixen provisionalment en concepte d'interessos que, si és el cas, puguen produir-se durant l'execució i les costes d'esta, sense perjuí de la seua liquidació posterior.  
Esta interlocutòria, junt amb el decret que dictarà el secretari judicial, i una còpia de la demanda executiva, seran notificats simultàniament a la part executada, tal com disposa l'article 553 de la Llei d'Enjudiciament Civil.  
Mode d'impugnació: contra esta orde no es pot interposar cap recurs, sense perjuí que la part executada puga oposar-se al despatx d'execució en els termes que preveu l'article 556 de la Llei d'Enjudiciament Civil, i en el termini de 10 dies a comptar de l'endemà de la notificació d'esta interlocutòria i del decret que es dicte.  
Així ho disposa i firma el jutge. En done fe.  
La magistrada jutgessa: Marisa Fayos Bonell; el secretari judicial: Jesús Lorenzo Álvarez».  
«Procediment: execució de títols judicials 001643/4525-IA  
De: Fustmader, SL.  
Procurador: Enrique Sastre Botella.  
Contra: Art Relax, SL.  
Procurador/a: -  
Secretari judicial: Jesús Lorenzo Álvarez.  
Dénia, 19 de desembre de 2011  
  
  
Antecedents de fet  
Únic. En estes actuacions s'ha dictat interlocutòria amb orde general d'execució de data 16 de desembre de 2011 a favor de l'executant Fustmader, SL.  
  
Fonaments de dret  
Primer. Disposa l'article 551.3 de la Llei d'Enjudiciament Civil, que dictada la interlocutòria que conté l'orde general d'execució, el secretari judicial responsable d'esta dictarà decret en què es contindran les mesures executives concretes que resulten procedents, incloent-hi l'embargament de béns, i les mesures de localització i esbrinament de béns de l'executat que corresponguen, d'acord amb el que preveuen els articles 569 i 590 de la Llei d'Enjudiciament Civil.  
Segon. Per la seua banda l'article 580 de la Llei d'Enjudiciament Civil, diu que quan el títol executiu consistisca en resolucions del secretari judicial, resolucions judicials o arbitrals o que aproven transaccions o convenis aconseguits dins del procés, que obliguen a entregar quantitats determinades de diners, no serà necessari requerir de pagament l'executat per a procedir a l'embargament dels seus béns.  
Part dispositiva  
Dispose: despatxar execució dels següents béns de l'executat Art Relax, SL, en la mesura suficient per a respondre per la quantitat per la qual s'ha despatxat execució més les costes d'esta, tot alliberant a l'efecte els despatxos corresponents per a la seua efectivitat.  
Requeriu l'executat a fi que, en el mateix moment de requeriment de pagament o, en tot cas, en el termini màxim de 10 dies, manifeste en este Jutjat relació de béns i drets suficients per a cobrir la quantia de l'execució, amb expressió, si és el cas, de càrregues i gravàmens, així com, en el cas d'immobles, si estan ocupats, per quines persones i amb quin títol, amb l'advertència de les sancions que puguen imposar-se-li, si més no per desobediència greu, en el cas que no presente la relació dels seus béns, hi incloga béns que no siguen seus, excloga béns propis susceptibles d'embargament o no desvele les càrregues i gravàmens que sobre estos pesaren, així com la possibilitat d'imposar-li multes periòdiques si no responguera degudament al requeriment.  
  
Procediu a la investigació del patrimoni d'executat a través del PNJ, al fi de la qual requeriu la part executant perquè en el termini de cinc dies aporte el codi d'identificació fiscal de l'executada, sent imprescindible este per a l'esbrinament patrimonial.  
Este decret es notificarà en la forma disposada en la interlocutòria que autoritza l'execució.  
Mode d'impugnació: recurs de revisió en el termini de cinc dies.  
  
Així ho acorde i firme. En done fe.  
El secretari judicial: Jesús Lorenzo Álvarez».  
«Procediment: execució de títols judicials 001643/7637-GB  
De: Fustmader, SL.  
Procurador: Enrique Sastre Botella.  
Contra: Art Relax, SL.  
Procurador/a: -  
Secretari judicial: Jesús Lorenzo Álvarez.  
Dénia, 28 de febrer de 2012  
Antecedents de fet  
Únic. Que la part actora ha sol·licitat l'embargament de determinats béns propietat de la demandada i això per a respondre de les sumes reclamades.  
Fonaments de dret  
Únic. Que de conformitat amb el que preveu l'article 545.6 de la Llei d'Enjudiciament Civil, en els processos d'execució adoptaran la forma de decret les resolucions del tribunal que acorden o ordenen l'embargament de béns o el seu alçament. En el present cas, és procedent decretar l'embargament sobre els béns que es relacionaran en la part dispositiva d'esta resolució.  
Part dispositiva  
Havent-se presentat l'anterior escrit uniu a les actuacions corresponents i decreteu l'embargament dels béns propietat del demandat que després es ressenyaran, i això per a cobrir les quantitats reclamades que ascendixen a la quantitat de 28.621,66 euros de principal, més la quantitat de 8.586,49 euros que prudencialment es calculen per a interessos i costes.  
Es decreta l'embargament sobre els béns següents:  
- Finca registral 8427 inscrita en el Registre de la Propietat de Pedreguer al tom 1738, llibre 152, foli 199.  
- Vehicle Renault Master matrícula 3112KYU.  
I a tal efecte es decreta l'anotació preventiva de l'embargament en el Registre de la Propietat de Pedreguer i això de conformitat amb l'article 629 de la Llei d'Enjudiciament Civil, expedint-se per a això el corresponent manament per duplicat en què s'inserirà esta resolució i fent constar que és ferma a efectes registrals.  
Així mateix expediu el manament oportú al Registre de Béns Mobles d'Alacant.  
Mode d'impugnació: recurs de reposició en el termini de cinc dies davant d'este tribunal.  
Per a l'admissió del recurs s'haurà d'acreditar haver constituït, en el compte de depòsits i consignacions d'este òrgan, un depòsit de 25 euros, llevat que el recurrent siga: beneficiari de justícia gratuïta, el Ministeri Fiscal, l'Estat, comunitat autònoma, entitat local o organisme autònom dependent d'algun dels anteriors.  
Així ho acorde i firme. En done fe.  
El secretari judicial: Jesús Lorenzo Álvarez.  
Atés que es desconeix el domicili o residència actuals de la part demandada, el secretari judicial, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat publicar este edicte en el tauler d'anuncis del Jutjat, per a portar a efecte les diligències de notificació de les resolucions dictades en este procés a la part executada.  
  
Dénia, 13 de setembre de 2012.- El secretari judicial: Jesús Lorenzo Álvarez.